বাজি কারখানায় বিস্ফোরণ, আগুনে ঝলসে মৃত্যু ৬ জনের

ওয়েব ডেস্ক: অন্ধ্রপ্রদেশের বাজি কারখানায় বড়সড় বিস্ফোরণ (Massive Explosion in Andhra Pradesh Firecracker Factory)। বুধবার আচমকা বিস্ফোরণের শব্দে কেঁপে ওঠে চারপাশ। বিস্ফোরণের পর মুহূর্তে আগুন ছড়িয়ে পড়ে। কালো ধোঁয়ায় ঢেকে যায় চারপাশ। ঘটনা অন্ধ্রপ্রদেশের পূর্ব গোদাবরি জেলায়। ঘটনায় ইতিমধ্যেই ৬ জনের মৃত্যুর খবর সামনে এসেছে। আশঙ্কাজনক অবস্থায় হাসপাতালে চিকিৎসা চলছে আরও ৮ জনের। এখনও কারখানার ভিতরে বহু শ্রমিক আটকে বলে আশঙ্কা করা হচ্ছে। দুর্ঘটনায় শোকপ্রকাশ করেছেন অন্ধ্রপ্রদেশের মুখ্যমন্ত্রী চন্দ্রবাবু নাইডু।

চলতি মাসেই কালী পুজো। কালী পুজো (Diwali) মানেই বাজির মেলা। বাজির জোগান দিতে সেই মতোই নানান জায়গায় বাজি কারখানায় বাজি তৈরিতে ব্যস্ত শ্রমিকরা। পুলিশ সূত্রে খবর, বুধবার দুপুর ১:৩০ নাগাদ আচমকা বিস্ফোরণের শব্দে কেঁপে ওঠে পূর্ব গোদাবরি জেলা। ওই জেলার কোমারিপেলাম গ্রামে লক্ষ্মী গণপতি বাজি কারখানায় বাজি বানানোর সময়ে আগুন লাগে। সেটিতেই বিস্ফোরণ ঘটে। কারখানার মধ্যে প্রচুর দাহ্য পদার্থ মজুত থাকায় মুহূর্তে ছড়িয়ে পড়ে আগুন। আতঙ্ক ছড়িয়ে পড়ে এলাকা জুড়ে। এখনও কারখানার ভিতরে বহু শ্রমিক আটকে বলে আশঙ্কা করা হচ্ছে।

আরও পড়ুন: ভারত সফরে এলেন ব্রিটিশ প্রধানমন্ত্রী!

স্থানীয়দের এই ঘটনা নজরে আসতেই তাঁরা চিৎকার শুরু করে। তড়িঘড়ি খবর দেন দমকলকে। ঘটনার খবর পেয়েই ঘটনাস্থলে ছুটে যায় দমকল। তাঁরা উদ্ধার কাজ শুরু করে। আগুনের তীব্রতা এতটাই ছিল যে উদ্ধার কাজে বেগ পেতে হয় তাঁদের। এরপরেই ঘটনাস্থলে পৌঁছয় পুলিশ। ঘটনায় ইতিমধ্যেই ৬ জনের মৃত্যুর খবর সামনে এসেছে। আশঙ্কাজনক অবস্থায় রাজামুন্দ্রি সরকারি হাসপাতালে চিকিৎসা চলছে আরও ৮ জনের।

VIDEO | Andhra Pradesh: At least six people died and two were injured in a fire accident at a crackers manufacturing unit in the Konaseema district. More details are awaited.
(Source: Third Party)

(Full video available on PTI Videos – https://t.co/n147TvrpG7) pic.twitter.com/fTRRr8Y7zS

— Press Trust of India (@PTI_News) October 8, 2025

পুলিশের প্রাথমিক তদন্তে অনুমান, কারখানায় সুরক্ষার যথাযথ ব্যবস্থা ছিল না। রাসায়নিক পদার্থের ভুল ব্যবহারের জন্য এই বিস্ফোরণ ঘটেছে। ইতিমধ্যেই মামলা দায়ের করে ঘটনার তদন্তে নেমেছে পুলিশ।
দুর্ঘটনায় শোকপ্রকাশ করেছেন অন্ধ্রপ্রদেশের মুখ্যমন্ত্রী চন্দ্রবাবু নাইডু। স্থানীয় প্রশাসনকে প্রয়োজনীয় ব্যবস্থা গ্রহণের নির্দেশ দিয়েছেন মুখ্যমন্ত্রী। দুর্ঘটনায় আহতদের পাশে থাকার আশ্বাস দিয়েছেন তিনি।

দেখুন অন্য খবর